**ΠΑΓΚΟΣΜΙΑ ΗΜΕΡΑ ΟΖΩΔΟΥΣ ΣΚΛΗΡΥΝΣΕΩΣ**

**15 ΜΑΪΟΥ 2016**

Στις 15 Μαΐου 2016, η **Ελληνική Εταιρεία Οζώδους Σκληρύνσεως** μαζί με τις αντίστοιχες οργανώσεις σε όλον τον κόσμο θα γιορτάσει την **Παγκόσμια Ημέρα Οζώδους Σκληρύνσεως**. Την ημέρα αυτή, χιλιάδες επιστήμονες, ασθενείς και οι οικογένειες τους θα ενωθούν για να ενημερώσουν το κοινό για την σπάνια πάθηση αυτή και να μοιραστούν την ιστορία τους.

Η **Οζώδης Σκλήρυνση** είναι μια γενετική πάθηση, η οποία προκαλεί καλοήθεις όγκους σε διάφορα όργανα, όπως ο εγκέφαλος, τα μάτια, η καρδιά, οι νεφροί, το δέρμα και οι πνεύμονες. Είναι επίσης η κύρια γενετική πάθηση που προκαλεί αυτισμό και επιληψία. Περισσότερα από ένα εκατομμύριο άτομα στον κόσμο πάσχουν από Οζώδη Σκλήρυνση, ενώ στη χώρα μας αναλογούν περίπου 2.000 άτομα.

Η **Ελληνική Εταιρεία Οζώδους Σκληρύνσεως** διοργανώνει στα πλαίσια της ημέρας αυτής, ενημερωτική εκδήλωση **το Σάββατο 14 Μαΐου 2016, στις 17:00, στο Αμφιθέατρο του Ιδρύματος Θεοχαράκη,** Βασ. Σοφίας 9 & Μέρλιν 1, Κολωνάκι.

**Την Ημέρα αυτή θα έχουμε την ευκαιρία να συναντηθούμε όλοι μαζί να μιλήσουμε για το Σύνδρομο αυτό!**

Την **Παρασκευή 13/5/2016 και ώρα 10:30-12:00** η **Πανελλήνια Ένωση Σπανίων Παθήσεων** θα συμμετάσχει στο **42ο Ετήσιο Πανελλήνιο Ιατρικό Συνέδριο** με **ομιλίες σχετικές με τους Σπάνιους Καρκίνους**. Το Συνέδριο θα πραγματοποιηθεί στο **Ξενοδοχείο Divani Caravel**.

**Στοιχεία Επικοινωνίας:**

|  |  |
| --- | --- |
| Ελληνική Εταιρεία Οζώδους Σκληρύνσεως Τηλέφωνα: 210 7660989, 210 7600289Φαξ: 210 7660991e-mail: tsahellas@ath.forthnet.gr[www.tsahellas.gr](http://www.tsahellas.gr) | Πανελλήνια Ένωση Σπανίων Παθήσεων Τηλ. 2107660989 & 2107600289Fax 2107660991e-mail: gr-pespa@otenet.gr[www.pespa.gr](http://www.pespa.gr/) |